CELEX: 32014D0768
Language: sk
Date: 2014-10-30 00:00:00
Title: 2014/768/EÚ: Vykonávacie rozhodnutie Komisie z  30. októbra 2014 , ktorým sa stanovuje typ, formát a frekvencia informácií o integrovaných technikách riadenia emisií uplatňovaných v rafinériách minerálnych olejov a plynu, ktoré majú členské štáty sprístupňovať podľa smernice Európskeho parlamentu a Rady 2010/75/EÚ [oznámené pod číslom C(2014) 7517]  Text s významom pre EHP

1.11.2014   
            
            
               SK
            
            
               Úradný vestník Európskej únie
            
            
               L 315/15
            
         VYKONÁVACIE ROZHODNUTIE KOMISIE
   z 30. októbra 2014,
   ktorým sa stanovuje typ, formát a frekvencia informácií o integrovaných technikách riadenia emisií uplatňovaných v rafinériách minerálnych olejov a plynu, ktoré majú členské štáty sprístupňovať podľa smernice Európskeho parlamentu a Rady 2010/75/EÚ
   
      
         [oznámené pod číslom C(2014) 7517]
      
   
   (Text s významom pre EHP)
   
      (2014/768/EÚ)
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2010/75/EÚ z 24. novembra 2010 o priemyselných emisiách (integrovaná prevencia a kontrola znečisťovania životného prostredia) (1), a najmä na jej článok 72 ods. 2,
   keďže:
   
               (1)
            
            
               Vykonávacím rozhodnutím Komisie 2014/738/EÚ (2) sa stanovujú závery o najlepších dostupných technikách (ďalej len „závery o BAT“) na rafináciu minerálnych olejov a plynu. Závery o BAT 57 a 58 stanovené týmto rozhodnutím umožňujú členským štátom využívať integrovanú techniku riadenia emisií pre emisie oxidov dusíka (NOx) a oxidu siričitého (SO2) z určitých technických jednotiek.
            
         
               (2)
            
            
               Rafinérie minerálnych olejov a plynu sú významné zdroje emisií znečisťujúcich ovzdušie, najmä oxidu siričitého a oxidov dusíka. Ak by rafinérie používali integrovanú techniku riadenia emisií, stala by sa hlavným určujúcim faktorom environmentálneho správania týchto rafinérií.
            
         
               (3)
            
            
               Je potrebné stanoviť osobitné požiadavky týkajúce sa podávania správ, aby Komisia mohla posúdiť správne uplatňovanie BAT 57 a BAT 58, a síce konkrétnejšie overiť, že integrovaná technika riadenia emisií je navrhnutá, implementovaná a prevádzkovaná takým spôsobom, aby bola v súlade so zásadami rovnocenného výsledku z environmentálneho hľadiska, ako sa uvádza v týchto záveroch o BAT.
            
         
               (4)
            
            
               Typ informácií, ktoré majú členské štáty sprístupňovať vo vzťahu k implementácii integrovaných techník riadenia emisií opísaných v BAT 57 a BAT 58, by sa mali určiť a mali by zahŕňať prehľad hlavných konštrukčných charakteristík implementovaných techník a stanovené pridružené hodnoty emisných limitov, ako aj pridružený monitorovací systém a jeho výsledky.
            
         
               (5)
            
            
               Podľa článku 72 ods. 1 smernice 2010/75/EÚ majú členské štáty sprístupniť informácie o uplatňovaní najlepších dostupných techník, ktoré sú k dispozícii, v elektronickom formáte. S cieľom zabezpečiť konzistentnosť a súdržnosť informácií sprístupňovaných členskými štátmi by členské štáty mali používať elektronický formát vykazovania, ktorý na tento účel vytvorila Komisia za pomoci Európskej agentúry životného prostredia.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom výboru zriadeného článkom 75 ods. 1 smernice 2010/75/EÚ,
            
         PRIJALA TOTO ROZHODNUTIE:
   Článok 1
   Podávanie správ členskými štátmi
   1.   Členské štáty sprístupnia Komisii informácie o implementácii integrovaných techník riadenia emisií stanovených v BAT 57 a BAT 58, ktoré boli prijaté vykonávacím rozhodnutím 2014/738/EÚ.
   Informácie uvedené v prvom pododseku sa sprístupnia v súlade s prílohou a týkajú sa rokov 2017, 2018 a 2019. Tieto informácie sa sprístupnia za každú rafinériu minerálnych olejov a plynu, v ktorej sa pre emisie oxidov dusíka (NOx) a oxidu siričitého (SO2) implementovala integrovaná technika riadenia emisií stanovená v BAT 57 alebo BAT 58.
   2.   Informácie uvedené v odseku 1 sa sprístupnia Komisii najneskôr do 30. septembra 2020 prostredníctvom najnovšieho elektronického formátu vykazovania stanoveného na tento účel.
   Článok 2
   Určenie
   Toto rozhodnutie je určené členským štátom.
   
      V Bruseli 30. októbra 2014
      
         
            Za Komisiu
         
         Janez POTOČNIK
         
            člen Komisie
         
      
   
   
      (1)  Ú. v. EÚ L 334, 17.12.2010, s. 17.
   
      (2)  Vykonávacie rozhodnutie Komisie 2014/738/EÚ z 9. októbra 2014, ktorým sa stanovujú závery o najlepších dostupných technikách (BAT) podľa smernice Európskeho parlamentu a Rady 2010/75/EÚ o priemyselných emisiách, pokiaľ ide o rafináciu minerálnych olejov a plynu (Ú. v. EÚ L 307, 28.10.2014, s. 38).
   
      PRÍLOHA
      Typ informácií o integrovaných technikách riadenia emisií uplatňovaných v rafinériách minerálnych olejov a plynu, ktoré majú členské štáty sprístupňovať Komisii
      1.   Všeobecné informácie
      
      
               
                  1.1.
               
               
                  Referenčné číslo zariadenia: jedinečný identifikátor zariadenia na účely smernice 2010/75/EÚ.
               
            
               
                  1.2.
               
               
                  Názov zariadenia.
               
            
               
                  1.3.
               
               
                  Názov prevádzkovateľa.
               
            
               
                  1.4.
               
               
                  Adresa zariadenia: ulica, PSČ, mesto a štát.
               
            2.   Informácie o rozsahu integrovaných techník riadenia emisií a uplatniteľných hodnotách emisných limitov
      
      
               
                  2.1.
               
               
                  Zoznam a opis spaľovacích a výrobných jednotiek, na ktoré sa vzťahujú integrované techniky riadenia emisií pre NOx a SO2, najmä:
                  
                              a)
                           
                           
                              typ jednotky (spaľovacia jednotka, jednotka fluidného katalytického krakovania, jednotka na zachytávanie síry z odpadového plynu);
                           
                        
                              b)
                           
                           
                              menovitý tepelný príkon (pre spaľovacie jednotky);
                           
                        
                              c)
                           
                           
                              typy) paliva (pre spaľovacie jednotky);
                           
                        
                              d)
                           
                           
                              nové alebo existujúce jednotky;
                           
                        
                              e)
                           
                           
                              podstatné a štrukturálne zmeny, napr. v prevádzke alebo používaní palív, počas vykazovaného obdobia, ktoré ovplyvnili úrovne emisií súvisiace s najlepšími dostupnými technikami (BAT-AEL).
                           
                        
            
               
                  2.2.
               
               
                  Uplatniteľné limitné hodnoty emisií pre NOx a SO2 z hľadiska integrovaných techník riadenia emisií, v rámci ktorých sú uvedené:
                  
                              a)
                           
                           
                              hodnoty, jednotky, priemerované obdobia a referenčné podmienky;
                           
                        
                              b)
                           
                           
                              ako boli tieto limitné hodnoty určené vo vzťahu k BAT 57 a BAT 58 uvedeným v záveroch o BAT podľa vykonávacieho rozhodnutia 2014/738/EÚ;
                           
                        
                              c)
                           
                           
                              o akých koncentráciách emisií sa uvažovalo v súvislosti s jednotlivými jednotkami vo vzťahu k BAT 57 a BAT 58 a v porovnaní s individuálnymi BAT-AEL a úrovňami výsledkov v oblasti životného prostredia súvisiacich s najlepšími dostupnými technikami (BAT-AEPL) v prípade jednotiek na zachytávanie síry z odpadového plynu;
                           
                        
                              d)
                           
                           
                              ktoré prietoky spalín (alebo iné faktory) sa použili ako faktor váženia pre každú jednotku a ako boli určené;
                           
                        
                              e)
                           
                           
                              iné prvky alebo faktory, ktoré sa použili na stanovenie limitných hodnôt.
                           
                        
            3.   Informácie o systém monitorovania
      
      
               
                  3.1.
               
               
                  Opis monitorovacieho systému používaného na určovanie emisií v rámci integrovaných techník riadenia emisií.
               
            
               
                  3.2.
               
               
                  Podrobnosti o nameraných a vypočítaných parametroch, typoch (priamy, nepriamy) a použitých metódach merania, faktory používané pri výpočte (a ich odôvodnenie) a frekvencia monitorovania.
               
            4.   Informácie o výsledkoch monitorovania
      
      Prehľad výsledkov monitorovania s cieľom preukázať, že uplatniteľné BAT-AEL stanovené v BAT 57 a BAT 58 boli splnené a že výsledné emisie sa rovnajú alebo sú nižšie ako emisie pri použití uplatniteľných BAT-AEL a BAT-AEPL na úrovni jednotlivých jednotiek vrátane minimálne:
      
                  a)
               
               
                  priemerných koncentrácií emisií vo všetkých jednotkách (mg/Nm3, všetky mesačné priemery počas roka);
               
            
                  b)
               
               
                  celkových mesačných emisií vo všetkých príslušných jednotkách (v tonách/mesiac);
               
            
                  c)
               
               
                  pre každú príslušnú jednotku priemerných koncentrácií emisií (mg/Nm3, všetky mesačné priemery počas roka);
               
            
                  d)
               
               
                  prietoku spalín pre každú jednotku (Nm3/hod, všetky mesačné priemery počas roka).